而喺二十年代，蔴雀重曾經傳到去美國，而發展出美國麻雀。最初傳入去嗰陣好受歡迎，但到咗大不景氣時代出現之後，蔴雀突然間變得唔再受歡迎，冇人解釋到點解。但喺之前由於亦有好大發展，所以亦種咗根，而家美國有一個已經有十幾年歷史嘅全國麻雀協會，重每年都有麻雀大賽，不過好少華人參加，因為美國麻雀玩法甚至連基本結構都同華人玩開嗰種好唔同。美國麻雀最接近老章玩法，但而家已經發展到同中國玩開嘅蔴雀完全唔同，甚至可以話係完全另一樣嘢。